Diari Oficial de la Generalitat Valenciana


Sumari del DOGV 3068, del 01-09-1997 (1997/9765)

ACORD de 23 de juliol de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de la Vall d'Uixó.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3068

Data del DOGV
:   01-09-1997

Secció del DOGV
:   ALTRES ANUNCIS - EXPROPIACIONS

Número del document
:   1997/9765


Data del document
:   23-07-1997

Organisme emissor
:   Conselleria de Presidència

Tipus de document
:   Acord

ACORD de 23 de juliol de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de la Vall d'Uixó.  
El Govern Valencià, en la reunió del dia 23 de juliol de 1997, adoptà l'acord següent:  
L'Ajuntament de la Vall d'Uixó, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets subjectes a l'expedient d'expropiació forçosa per a l'execució del Projecte de Canalització del Barranc Randero.  
Aquesta declaració d'urgent ocupació es justifica per les següents raons:  
Les referides obres seran iniciades de forma immediata per la Conselleria d'Obres Públiques, Urbanisme i Transports.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel Ple de la corporació. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de la Vall d'Uixó per a l'execució del Projecte de Canalització del Barranc Randero.  
Relació definitiva de béns i drets afectats  
Número 1  
- Fonament: execució Pla General d'Ordenació Urbana.  
- Classificació terrenys: sòl urbà.  
- Qualificació terrenys: vial.  
- Titular: senyor Bernabé Onrubia Rodríguez. Carrer de Sagunt número 54, Vila-real.  
- Emplaçament terrenys: carrer de Cervantes número 96, la Vall d'Uixó.  
- Natura terrenys: urbana.  
- Referència cadastral: 74730/52.  
- Dada registre propietat:  
Tom: 723  
Llibre: 91  
Foli: 99  
Finca: 11.845, inscripció 1r  
- Parcel·les confrontants:  
(segons escriptura)  
Nord, barranc Randero  
Sud, Resta finca matriu  
Est, senyora María Teruel Gazquez.  
Oest, Antonio Teruel Gazquez.  
- Superfície que cal expropiar: 28 metres quadrats.  
- Forma d'expropiació: expropiació individualitzada.  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant l'Ajuntament, al·legacions als sols efectes d'esmenar possibles errors que s'hagen produït en posar en relació els béns afectats per la urgent ocupació.  
Contra aquest acord, que posa fi a la via administrativa, pertoca interposar, després de la comunicació preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals 10 i 11 de l'esmentada Llei 30/1992); sense perjudici que les persones interessades puguen exercitar qualsevol altre recurs que estimen oportú.  
València, 23 de juliol de 1997  
El conseller secretari del Govern Valencià,  
JOSÉ JOAQUÍN RIPOLL SERRANO